6. ΝΟΜΟΣ υπ’ αριθ. 886 της 28/30 Οκτ. 1943 Περί επεκτάσεως διατάξεως του άρθρ. 3 του Νόμ. 6422 του 1934 περί ασκήσεως επαγγέλματος του Μηχανολόγου, του Ηλεκτρολόγου, του Μηχανολόγου Ηλεκτρολόγου Μηχανικού ως και του Ναυπηγού. Εκυρώθη δια της υπ’ αριθ. 300/1946 Πράξεως Υπουργ. Συμβουλίου. Άρθρ.1.-Η ισχύς της παρ. 7 του άρθρ. 3 του Νόμ. 6422/1934 "περί ασκήσεως επαγγέλματος του Μηχανολόγου, του Ηλεκτρολόγου, του Μηχανολόγου Ηλεκτρολόγου Μηχανικού, ως και του Ναυπηγού", επεκτείνεται και όσον αφορά τας ενεργουμένας εξετάσεις προς απονομήν διπλώματος θερμαστού ή Μηχανοδηγού πάσης κατηγορίας των ατμαμαξών των ατμηλάτων Σιδηροδρόμων, των Μηχανοδηγών αυτοκινηταμαξών πάσης φύσεως, ως και δραιζινών των Σιδηροδρόμων, των ηλεκτροδηγών ηλεκτροκινήτων οχημάτων αμαξ/χιών ηλεκτρικών Σιδηροδρόμων και τροχιοδρόμων οιουδήποτε συστήματος ηλεκτρικής έλξεως, ως και των οδηγών ηλεκτροκινήτων λεωφορείων. Άρθρ.2.-Η διαδικασία διεξαγωγής των εξετάσεων, συστάσεως των Επιτροπών, και εκδόσεως των σχετικών διπλωμάτων και αδειών παραμένει η αυτή ως ορίζεται εις τα οικεία εν ισχύϊ Δ/τα, όσον αφορά δε τα καταβλητέα εξέταστρα εφαρμόζονται τα εκάστοτε ισχύοντα αναλόγως δια τας εξετάσεις των πρακτικών Μηχανικών, Μηχανοδηγών παγίων εξετάσεων, Ηλεκτροτεχνικών κλπ. Η ισχύς του παρόντος άρχεται από της δημοσιεύσεώς του εις την εφημερίδα της Κυβερνήσεως. 